വരന്തരപ്പിള്ളിയില് കൊവിഡ് വ്യാപനം, ആദിവാസിക്കോളനിയില് റേഷന് എത്തിക്കണമെന്ന് പഞ്ചായത്ത് പ്രസിഡന്റിന്റെ പരാതി തൃശൂര്: വരന്തരപ്പിള്ളി പഞ്ചായത്തിലെ ആദിവാസി കോളനികളിലെ കുടുംബങ്ങള്ക്കു റേഷന് സാധനങ്ങള് എത്തിക്കണമെന്നാവശ്യപ്പെട്ട് പഞ്ചായത്ത് വൈസ് പ്രസിഡന്റ് എം.ബി.ജലാല് സിവില് സപ്ലൈസ് അധികൃതര്ക്കു പരാതി നല്കി. കൊവിഡ് വ്യാപനം പഞ്ചായത്തില് രൂക്ഷമായ സാഹചര്യത്തിലാണ് കത്തയച്ചത്. പരസ്പരം ബന്ധപ്പെട്ടു കിടക്കുന്ന കോളനികളിലേക്കു രോഗവ്യാപനം ഏറികൊണ്ടിരിക്കുന്ന സാഹചര്യത്തില് പലയിടത്തും നിയന്ത്രണങ്ങള് കര്ശനമാക്കിയിരിക്കുകയാണ്. ഇതിനാല് പഞ്ചായത്തിലെ 5, 6, 7, 8 വാര്ഡുകളില് ഉള്പ്പെട്ട ആദിവാസി ഊരുകളിലാണു രോഗം വ്യാപിക്കുന്നത്. മൈക്രോ കണ്ടെയ്ന്മെന്റ് സോണുകളായി മാറുന്ന കോളനിയിലെ ആളുകള്ക്കു പുറത്തിറങ്ങാന് കഴിയാത്തതും, റേഷന് കടകള് ദൂരസ്ഥലങ്ങളിലായതും പ്രതിസന്ധിക്കിടയാക്കുന്നതായി ജലാല് പരാതിയില് പറയുന്നു. കള്ളിച്ചിത്ര, നടാംപാടം, ഒളനപറന്പ്, ചീനിക്കുന്ന്, ചക്കിപ്പറന്പ്, എച്ചിപ്പാറ, എലിക്കോട് എന്നീ കോളനികളിലെ കുടുംബങ്ങളാണ് ഇത്തരത്തില് ദുരിതമനുഭവിക്കുന്നത്.The post വരന്തരപ്പിള്ളിയില് കൊവിഡ് വ്യാപനം, ആദിവാസിക്കോളനിയില് റേഷന് എത്തിക്കണമെന്ന് പഞ്ചായത്ത് പ്രസിഡന്റിന്റെ പരാതി first appeared on MalayalamExpressOnline.